LISENSVILKÅR FOR MICROSOFT-PROGRAMVARE
MICROSOFT DYNAMICS NAV 2016

Disse lisensvilkårene (“avtalen”) utgjør en rettslig bindende avtale mellom deg og Microsoft Corporation (eller et av dets tilknyttede selskaper, avhengig av hvor du bor). Les nøye gjennom disse bestemmelsene.
Unntatt der dette er uttrykkelig spesifisert, gjelder denne avtalen all den ovennevnte programvaren, som også omfatter mediet den eventuelt ble levert på. De gjelder også alle Microsofts
oppdateringer 
tillegg 
Internett-baserte tjenester 
brukerstøtte
for programvaren, med mindre andre vilkår følger med disse. I så fall gjelder de vilkårene. Denne avtalen erstatter lisensvilkårene som er bygd inn i programvaren.
Ved å installere, få installert, abonnere på eller ta i bruk programvaren aksepterer du denne avtalen (herunder eventuelle endringer som gjøres i den fra tid til annen). Hvis du ikke godtar denne avtalen, må du ikke installere, få installert, abonnere på eller ta i bruk programvaren.
Hvis en person inngår denne avtalen på vegne av en juridisk enhet, bekrefter denne personen at hun eller han har myndighet til å binde denne enheten til denne avtalen.
Merknad angående abonnementsvalidering. Servere som programvaren er installert på, kan fra tid til annen gi informasjon for å bekrefte at programvaren har gyldig lisens, og at perioden ikke er utløpt. Denne informasjonen inkluderer identifikator for kundeabonnement, produktnavn, serienummer for lisens, produktversjonsnummer og dato for siste bruk. Individuelle kundedata blir lagret i opptil 270 dager i USA. Samlede data kan bli brukt til å vurdere hvor effektive valideringsfunksjonene er. Dataene vil også bli lagret i USA og kan bli bevart på ubestemt tid. Ved å bruke denne programvaren samtykker du i at informasjonen beskrevet i dette punktet overføres.
Såfremt du oppfyller denne avtalen, har du følgende rettigheter for hver lisens du anskaffer for programvaren.
1.	OVERSIKT.
a.	Programvare. Programvaren kan omfatte
•	serverprogramvare 
•	klientprogramvare som kan installeres på enheter og/eller brukes med serverprogramvaren
•	ytterligere ERP-komponenter som kan være separat lisensiert, og
•	oppdateringer eller tillegg for programvaren.
b.	Lisensiering. Programvaren er lisensiert basert på
•	antall eksemplarer av ERP-løsningen du installerer i lokalene eller bruker på et vertsbasert grunnlag 
•	antallet brukere som har tilgang til ERP-løsningen, og 
•	ytterligere ERP-komponenter du lisensierer. 
c.	Lisensmodell. Programvaren er lisensiert i henhold til to modeller:
•	Permanent Lisensmodell – I henhold til denne modellen har du lisensiert programvaren i henhold til vilkår for permanente lisenser, som kode som er installert i lokalene eller levert som vertsbasert tjeneste for deg av en tredjepart som handler på dine vegne (“Permanent Lisensmodell”).
•	Abonnementsbasert Lisensmodell – I henhold til denne modellen har du lisensiert programvaren per bruker for en begrenset periode, som er nærmere beskrevet i avtalen med partneren din. Programvaren kan være installert i lokalene dine og administreres og kontrolleres på daglig basis utelukkende av partneren din, eller bli levert som en vertsbasert tjeneste av partneren din eller en tredjepart som leverer tjenester til deg (“Abonnementsbasert Lisensmodell”).
o	Hvis lisensen utgår eller avsluttes, opphører retten din til å bruke programvaren umiddelbart. Hvis du fortsetter å bruke programvaren etter dette, kan du bli holdt ansvarlig for krenkelse av immaterielle rettigheter, som kan medføre krav om betydelig skadeserstatning eller andre rettslige beføyelser. 
2.	DEFINISJONER.
•	“Tilknyttet selskap” er en juridisk enhet som direkte eller indirekte eier, eies av, eller eies i fellesskap med en part i denne avtalen.
•	“Tilleggs-SAL” er en SAL som må brukes sammen med en grunnleggende SAL.
•	“Driftsutsetting av forretningsprosesser” betyr å inngå avtale om en spesifikk kritisk eller ikke-kritisk forretningsoppgave, -funksjon eller -prosess med en tredjeparts tjenesteleverandør der de tjenestene som tilbys, inkluderer direkte eller indirekte tilgang til programvaren.
•	“CAL” betyr klientadgangslisens.
•	“Klientprogramvare” betyr komponentene i programvaren som setter en enhet i stand til å få tilgang til eller bruke serverprogramvaren eller bruke visse aspekter av serverprogramvaren.
•	“Enhet” betyr én enkelt personlig datamaskin, arbeidsstasjon, terminal, håndholdt datamaskin, mobiltelefon, personlig digital assistent (PDA) eller annen elektronisk enhet.
•	“Direkte tilgang” forekommer når en bruker logger seg på programvaren via en Microsoft Dynamics-klient. 
•	“ERP” betyr bedriftsressursplanlegging (Enterprise Resource Planning).
•	“ERP-løsning” betyr komponentene i programvaren som kontrollerer dine brukere og enheter for økonomisk rapportering.
•	“Ekstern regnskapsbruker” betyr en bruker ansatt hos en tredjepart som har tilgang til programvaren utelukkende for å levere supplerende, profesjonelle regnskaps- eller bokføringstjenester relatert til revisjonsprosessen.
•	“Ekstern bruker” betyr kunder som ikke er inkludert i definisjonen av “deg”. 
•	“Full Bruker” betyr en bruker som har ubegrenset tilgang til all funksjonalitet i serverprogramvaren, inkludert konfigurasjon, administrasjon og behandling av alle parametere eller funksjonsprosesser på tvers av ERP-løsningen.
•	“Forekomst” betyr en avbildning av programvaren som er opprettet ved å kjøre programvarens konfigurasjons- eller installasjonsprosedyre eller ved å duplisere en eksisterende forekomst.
•	“Interne forretningsformål” betyr å administrere din egen drift, men ikke driften til en uavhengig tredjepart.
•	“Begrenset Bruker” betyr en bruker som har tilgang til ERP-løsningen direkte eller indirekte utelukkende for å utføre oppgavene som er beskrevet nedenfor. Enhver tilgang utover disse begrensningene krever en Full Bruker.
(i)	“Lesetilgang” til data i ERP-løsningen gjennom en hvilken som helst klient.
(ii)	“Skrivetilgang” gjennom enhver klient som får tilgang til ERP-løsningen gjennom Microsoft Dynamics NAV-programmeringsgrensesnittet til maksimalt tre tabellobjekter med følgende unntak:
•	Begrensede brukere har ikke rett til å skrive til noen av følgende tabeller: General Ledger Entry (tabell nummer 17), Permission Set (tabell nummer 2000000004), Permission (tabell nummer 2000000005) eller Access Control (tabell nummer 2000000053); og
•	Enhver tabell som er beskrevet i Appendiks A i lisensveiledningen for programvaren som “Begrensede brukerinkluderte tabeller”, teller ikke som ett av de tre tabellobjektene. Microsoft kan etter eget skjønn oppdatere et slikt Appendiks A i lisensveiledningen med flere tabeller fra tid til annen. Se lisensveiledningen for Microsoft Dynamics NAV 2015/2016 på go.microsoft.com/fwlink/?LinkId=509810&clcid=0x409.

•	“Operativsystemmiljø” eller “OSE” betyr hele eller deler av en operativsystemforekomst, eller hele eller del av en virtuell (eller på annet vis emulert) operativsystemforekomst som tillater separat maskinidentitet (primært datamaskinnavn eller lignende unik identifikator) eller separate administrative rettigheter og eventuelle forekomster av programmer som er konfigurert til å kjøre på operativsystemforekomsten eller delene identifisert ovenfor. Det finnes to typer OSEer, fysiske og virtuelle. Et fysisk maskinvaresystem kan ha ett fysisk OSE og/eller et eller flere virtuelle OSEer.
•	“Eierskap” betyr mer enn 50 % eierskap.
•	“Partner” betyr enheten som har signert en kanalpartneravtale med Microsoft der enheten gis tillatelse til å markedsføre og distribuere programvaren.
•	“Fysisk OSE” betyr et OSE som er konfigurert til å kjøre direkte på et fysisk maskinvaresystem. Operativsystemforekomsten som brukes til å kjøre programvare for maskinvarevirtualisering (for eksempel Microsoft Hyper-V Server eller lignende teknologier), eller til å yte tjenester for maskinvarevirtualisering (for eksempel Microsoft-virtualiseringsteknologi eller lignende teknologier), regnes som en del av det fysiske OSEet.
•	“SAL” betyr abonnentadgangslisens.
•	“server” betyr et fysisk maskinvaresystem som kan kjøre serverprogramvare.
•	“Serverfarm” betyr ett enkelt datasenter eller to datasentre som er fysisk plassert:
o	i en tidssone som er innenfor fire timer unna den andres tidssone (Coordinated Universal Time (UTC) og ikke DST), og/eller
o	innenfor Den europeiske union (EU) og/eller Det europeiske frihandelsforbund (EFTA).
•	“Serverprogramvare” betyr komponentene i denne programvaren som yter tjenester eller funksjonalitet på serveren.
•	“Systemadministratorbruker” betyr en bruker som får tilgang til programvaren utelukkende for å installere, konfigurere og vedlikeholde serverprogramvaren, inkludert administrasjon av brukerrettigheter.
•	“Virtuelt OSE” betyr et OSE som er konfigurert til å kjøre på et virtuelt maskinvaresystem.
•	“Du” betyr den juridiske enheten som aksepterte denne avtalen, dine tilknyttede selskaper og hver av dine eller dine tilknyttede selskapers ansatte, leverandører og agenter.
3.	INSTALLASJON OG BRUKSRETTIGHETER.
a.	Serverprogramvare. Du må kjøpe en serverprogramvarelisens for å kunne bruke serverprogramvaren. Du har rett til å installere et ubegrenset antall eksemplarer av serverprogramvaren for å få tilgang til ERP-løsningen. Du har rett til å bruke det antallet eksemplarer som lisensnøkkelen din tillater.
b.	Klientprogramvare. Du har bare rett til å bruke klientprogramvaren med ERP-løsningen. Du har rett til å installere et ubegrenset antall eksemplarer av klientprogramvaren for å få tilgang til ERP-løsningen. Klientprogramvaren kan bare brukes av det antallet lisensierte brukere som lisensnøkkelen din tillater.
c.	Ytterligere ERP-komponenter. Hvis du har flere ERP-komponenter tilgjengelig, må du anskaffe en separat lisens for hver ERP-løsning hvis du vil kjøre en ytterligere ERP-komponent for flere ERP-løsninger. Hvis du vil ha mer informasjon om lisensbegrensningene som gjelder ytterligere ERP-komponenter, kan du se lisensveiledningen for Microsoft Dynamics NAV 2015/2016 på go.microsoft.com/fwlink/?LinkId=509810&clcid=0x409.
4.	TYPER BRUKERLISENSER. Unntatt som spesifisert andre steder, finnes følgende typer brukerlisenser:
a.	Adgangslisenser (CALer og SALer). I tillegg til serverprogramvarelisensen må du anskaffe og tilordne en Adgangslisens til hver bruker som har direkte eller indirekte tilgang til ERP-løsningen. Du trenger en Adgangslisens for hver bruker som direkte eller indirekte får tilgang til ERP-løsningen gjennom et tredjepartsprogram. Adgangslisenser er spesifikke for en ERP-løsning, og kan ikke brukes med eller deles mellom flere ERP-løsninger.
Typer klientadgangslisenser. Det finnes to typer klientadgangslisenser: Fulle CALer og Begrensede CALer.
•	En “Full CAL” er en lisens som gir en bruker rett til å utføre oppgavene til en Full Bruker.
•	En “Begrenset CAL” (Limited CAL) er en lisens som gir en bruker rett til bare å utføre oppgavene til en Begrenset Bruker. Du kan lisensiere opptil fire Begrensede CALer per Full CAL.
Typer abonnentadgangslisenser. Det finnes tre typer abonnentadgangslisenser: Standard SALer, Tilleggs–SALer for Utvidet Bruk og Begrensede SALer.
•	En “Standard SAL” er en grunnleggende SAL-lisens som gir en bruker rett til å utføre oppgavene til en Full Bruker i hele ERP-løsningen og bruke all funksjonaliteten i Startpakken som beskrevet i veiledningen for abonnementslisensiering for Microsoft Dynamics NAV 2015/2016, som finnes på go.microsoft.com/fwlink/?LinkId=509810&clcid=0x409.
•	En “Tilleggs-SAL for Utvidet Bruk” (Extended Use Additive SAL) er en lisens, et tillegg til Standard-SALen, som gir en bruker rett til å utføre oppgavene til en Full Bruker og bruke funksjonaliteten i den Utvidede Pakken som beskrevet i veiledningen for abonnementslisensiering for Microsoft Dynamics NAV 2015/2016.
•	En “Begrenset SAL” (Limited SAL) er en lisens som gir en bruker rett til bare å utføre oppgavene til en Begrenset Bruker.
b.	“Samtidige CALer” (Concurrent CAL) er lisenser som gir en hvilken som helst bruker tilgang til ERP-løsningen. Antall samtidige CALer som er lisensiert, refererer til det maksimale antall brukere som kan få tilgang til ERP-løsningen samtidig. Du kan velge Full CAL eller Begrenset CAL som samtidige CAL-typer. Samtidige CALer kan bare lisensieres i henhold til den Permanente Lisensmodellen.
c.	“Bruker-SALer” (User SAL) er lisenser som er spesifikke for hver bruker og ikke kan deles med andre brukere. Du kan velge Standard SAL, Tilleggs-SAL for Utvidet Bruk eller Begrenset SAL som bruker-SAL-typer. Hvis du velger Tilleggs-SAL for Utvidet Bruk, må du anskaffe lisens på Tilleggs-SALer for Utvidet Bruk for alle Standard-SALer. Den Begrensede SALen gir tilgang til den samme funksjonaliteten som er tilgjengelig for brukere som utfører oppgavene til en Full Bruker, med begrensningene som er angitt i definisjonen av en Begrenset Bruker. Microsoft gir deg kostnadsfritt to SALer av samme type som brukes av de Fulle Brukerne dine: én spesifikt for en Ekstern regnskapsbruker, og én spesifikt for en Systemadministratorbruker. Du kan permanent overføre din bruker-SAL fra en bruker til en annen. Du kan midlertidig overføre bruker-SALen til en midlertidig bruker når den permanente brukeren er fraværende. Den Eksterne regnskapsbrukeren og Systemadministratorbrukeren kan ikke brukes til noe annet formål. Bruker-SALer kan bare lisensieres i henhold til den Abonnementsbaserte Lisensmodellen.
d.	“Eksterne brukere” Du trenger ikke Adgangslisenser for eksterne brukere. Eksterne brukere må stå oppført i brukertabellen for programvaren og kan ikke bruke noen klienter som leveres av Microsoft Dynamics NAV-programmeringsgrensesnittet (API), slik som Windows-klienten for Microsoft Dynamics NAV 2015/2016, eller webklienten for Microsoft Dynamics NAV 2015/2016. Eksterne brukerlisenser må ikke brukes for driftsutsetting av forretningsprosesser.

Hvis du vil ha mer informasjon om brukerlisenstyper og lisensbegrensninger for brukerlisenser, kan du se lisensveiledningen for Microsoft Dynamics NAV 2015/2016 på go.microsoft.com/fwlink/?LinkId=509810&clcid=0x409.
5.	SPESIELLE VILKÅR FOR DEN PERMANENTE LISENSMODELLEN.
•	Dine rettigheter til å bruke programvaren er permanente, men kan tilbakekalles hvis du ikke overholder vilkårene i avtalen.
6.	SPESIELLE VILKÅR FOR DEN ABONNEMENTSBASERTE LISENSMODELLEN.
•	Abonnementsvalidering.
o	Servere som programvaren er installert på, vil fra tid til annen utføre en valideringskontroll av programvaren. Validering bekrefter at programvaren har blitt riktig lisensiert. Valideringen bekrefter også at ingen uautoriserte endringer er gjort i valideringsfunksjonene i programvaren.
o	Valideringskontrollen kan startes av programvaren eller av Microsoft. For å muliggjøre valideringskontrollene kan det fra tid til annen være nødvendig å oppdatere eller laste ned tillegg til valideringsfunksjonene i programvaren. Oppdateringene og nedlastningene kreves for at programvaren skal fungere riktig, og kan lastes ned og installeres uten ytterligere varsel til deg. Under eller etter en valideringskontroll kan informasjon om programvaren, datamaskinen og resultatene av valideringskontrollen bli sendt til Microsoft. Denne informasjonen inkluderer identifikator for kundeabonnement, produktnavn, serienummer for lisens, produktversjonsnummer og dato for siste bruk. Microsoft vil bruke denne informasjonen bare for å bekrefte at lisensvilkårene overholdes. Ved å bruke programvaren godtar du at denne informasjonen sendes. Hvis du vil ha mer informasjon om validering og hva som sendes i løpet av eller etter en valideringskontroll, kan du se go.microsoft.com/fwlink/?LinkId=509810&clcid=0x409.
o	Hvis programvaren ved en valideringskontroll viser seg å være uten gyldig lisens, kan Microsoft eller partneren din gi melding om at programvaren ikke har gyldig lisens, og at du kan
•	motta påminnelser om å skaffe et riktig lisensiert eksemplar av programvaren, eller
•	måtte følge instruksjoner i meldingen for å få gyldig lisens til å bruke programvaren.
•	Varighet. Varigheten til abonnementslisensen er angitt i avtalen med partneren din.
7.	TILLEGGSLISENSKRAV OG/ELLER RETTIGHETER FOR BRUK.
a.	Multipleksing. Multipleksing (noen ganger kalt “pooling”) er en type indirekte tilgang til maskin- eller programvare som:
•	forener tilkoblinger 
•	omdirigerer informasjon
•	reduserer antallet brukere som har direkte tilgang til eller bruker programvaren, eller
•	reduserer antallet brukere programvaren administrerer direkte
Alle brukere som får tilgang til ERP-løsningen gjennom en multiplekset forbindelse, må være gyldig lisensiert med en Adgangslisens.
b.	Driftsutsetting av forretningsprosesser. Du har ikke rett til å bruke programvaren til å tilby driftsutsetting av forretningsprosesser til kunder. Du har imidlertid rett til å gjøre egne Adgangslisenser tilgjengelig for bedrifter som tilbyr driftsutsetting av forretningsprosesser, som handler på vegne av deg og tilbyr tjenester til bedriften din.
c.	Lisensoverdragelse og driftsutsetting av programvareadministrasjon.
•	Lisensoverdragelse. Du kan overføre ERP-løsningslisensene du har en gjeldende vedlikeholdsplan for, til (i) en hvilken som helst server som kjører Fysiske eller Virtuelle OSEer tilegnet deg og plassert innenfor samme Serverfarm så ofte som det trengs, eller (ii) fra én Serverfarm til en annen, men ikke på korttidsbasis (dvs. ikke innen 90 dager fra forrige overføring).
•	Driftsutsetting av programvareadministrasjon. Du kan installere og bruke tillatte kopier av programvaren på servere og andre enheter som administreres og kontrolleres av en tredjepart på daglig basis, forutsatt at alle slike servere og andre enheter er fullt tilegnet bruk av deg. Du er ansvarlig for alle forpliktelsene i henhold til lisensavtalen, uavhengig av den fysiske plasseringen av maskinvaren som programvaren brukes på.
d.	Lisensrettigheter for maler. Du har rett til å kopiere og bruke maler som leveres med programvaren, og som er identifisert for slik bruk, i dokumenter og prosjekter du oppretter. Du har rett til å distribuere disse dokumentene og prosjektene for ikke-kommersielle formål.
e.	Microsoft-programmer som er omfattet. Microsoft Dynamics NAV-programvaren inneholder andre Microsoft-programmer. Hvis det følger separate lisensvilkår med disse komponentene, gjelder lisensvilkårene med disse komponentene din bruk av komponentene i stedet for disse lisensvilkårene.
•	Komponenter med varemerket Microsoft SQL. Microsoft Dynamics NAV-programvaren leveres med komponenter med varemerket Microsoft SQL Server, som lisensieres til deg i henhold til de respektive vilkårene i SQL Server-lisensene som befinner seg i “Lisenser”-mappen i programvarens installasjonsmappe. Hvis du ikke godtar lisensvilkårene for komponenten med varemerket Microsoft SQL Server, kan du ikke bruke denne komponenten.

•	Microsoft SQL Server Report Builder for Microsoft SQL Server 2012. Microsoft Dynamics NAV-programvaren leveres med Microsoft SQL Server Report Builder for Microsoft SQL Server 2012 (Report Builder), som er lisensiert til deg under egne lisensvilkår som du finner i installasjonsmappen for Microsoft Dynamics NAV: Programfiler (x86)\Fellesfiler\Microsoft Dynamics NAV\90\Installasjon\Lisenser. Du har bare rett til å bruke Report Builder i forbindelse med Microsoft Dynamics NAV. Hvis du ikke godtar lisensvilkårene for Report Builder, har du ikke rett til å bruke Report Builder.

•	Microsoft Exchange Web Services Managed API 1.2. Microsoft Dynamics NAV-programvaren leveres med Exchange Web Services Managed API 1.2 (EWSMA), som er lisensiert til deg under egne lisensvilkår som du finner i installasjonsmappen for Microsoft Dynamics NAV: Programfiler (x86)\Fellesfiler\Microsoft Dynamics NAV\90\Installasjon\Lisenser. Du har bare rett til å bruke EWSMA i forbindelse med Microsoft Dynamics NAV. Hvis du ikke godtar lisensvilkårene for EWSMA, har du ikke rett til å bruke EWSMA.

•	Microsoft Chart Controls for Microsoft .NET Framework 3.5 og 4.5 for Microsoft Windows Operating Systems. Microsoft Dynamics NAV-programvaren leveres med Microsoft Chart Controls for Microsoft .NET Framework 3.5 for Microsoft Windows Operating Systems (Chart Controls), som er lisensiert til deg under egne lisensvilkår som du finner i installasjonsmappen for Microsoft Dynamics NAV: Programfiler (x86)\Fellesfiler\Microsoft Dynamics NAV\90\Installasjon\Lisenser. Du har bare rett til å bruke Chart Controls i forbindelse med Microsoft Dynamics NAV. Hvis du ikke godtar lisensvilkårene for Chart Controls, har du ikke rett til å bruke Chart Controls.
•	Microsoft Report Viewer 2012 Runtime. Med Microsoft Dynamics NAV-programvaren følger Microsoft Report Viewer 2012 Runtime (“Report Viewer”).
•	Microsoft Kartrapportelement i SQL Server Reporting Services. Report Viewer kan omfatte funksjoner som henter innhold som kart, bilder og andre data gjennom programmeringsgrensesnittet til Bing Maps (eller tilsvarende) (“Bing Maps-APIer”). Formålet med disse funksjonene er å opprette rapporter som viser data på kart, luftfotografier og hybridbilder. Hvis disse funksjonene er inkludert, kan du bruke dem til å opprette og vise dynamiske eller statiske dokumenter. Dette kan bare gjøres i forbindelse med og ved bruk av metodene og tilgangsmåtene som er integrert i tillegget. Du har ikke rett til på annen måte å kopiere, lagre, arkivere eller opprette en database med innholdet som er tilgjengelig gjennom Bing Maps-APIene. Du har ikke rett til å bruke følgende til noe formål, selv om de skulle være tilgjengelige gjennom Bing Maps-APIene:
•	Bing Maps-APIer for å gi sensorbasert veiledning/navigasjon
•	veitrafikkdata eller fugleperspektivbilder (eller tilhørende metadata) av noe slag
Din bruk av Bing Maps-APIene og tilhørende innhold er også underlagt tilleggsvilkårene og -betingelsene på go.microsoft.com/fwlink/?LinkId=21969.
•	Microsoft-programmer som omfatter distribuerbar kode. Report Viewer og Microsoft Token Validation Extensions for Microsoft .NET Framework 4.5 (“Token Validation Extensions”) kan omfatte kode som du har tillatelse til å distribuere i programmer du utvikler (“distribuerbar kode”) hvis du overholder vilkårene nedenfor.
a.	Rett til Bruk og Distribusjon.
•	Du kan kopiere og distribuere objektkodeformen av den distribuerbare koden i programmer som du utvikler, og
•	du har rett til å tillate at distributører av programmene fremstiller eksemplarer av og distribuerer den distribuerbare koden som en del av disse programmene.
b.	Distribusjonskrav. For all distribuerbar kode du distribuerer, må du
•	tilføre betydelig, primær funksjonalitet til den i programmene dine
•	for all slik distribuerbar kode med filtypen LIB, bare distribuere resultatet av kjøring av slik distribuerbar kode gjennom et koblingsprogram med programmet ditt
•	bare distribuere distribuerbar kode som inngår i et installasjonsprogram, som en del av det installasjonsprogrammet, uten endring
•	kreve at distributører og eksterne sluttbrukere godtar lisensvilkår som beskytter den distribuerbare koden i minst samme grad som denne avtalen 
•	vise en gyldig opphavsrettserklæring i programmene
•	erstatte, holde skadesløs og forsvare Microsoft mot alle erstatningskrav, inkludert advokatsalær, som er relatert til distribusjonen eller bruken av programmene dine
c.	Distribusjonsbegrensninger. Du har ikke rett til å
•	endre merknader om opphavsrett, varemerker eller patenter som vises i den distribuerbare koden
•	bruke Microsofts varemerker i navnene på programmene dine eller på en måte som antyder at programmene dine kommer fra eller støttes av Microsoft
•	distribuere distribuerbar kode for kjøring på en annen plattform enn Windows-plattformen
•	inkludere distribuerbar kode i ondsinnede, villedende eller ulovlige programmer
•	endre eller distribuere kildekoden for en distribuerbar kode slik at deler av den blir underlagt en ekskludert lisens. En ekskludert lisens er en lisens som krever, som en betingelse for bruk, endring eller distribusjon, at koden må medfølge eller distribueres i kildekodeform, eller at andre har rett til å endre den
f.	Ansvarsfraskrivelse ved endring. Du har rett til å endre programvaren bare i den grad det er nødvendig for å bruke den til dine interne forretningsformål hvis du mottok den i kildekodeform eller du eller en hvilken som helst tredjepart som handler på dine vegne, har lisensierte verktøy fra Microsoft som gjør det mulig for deg eller en tredjepart, å endre programvarens objektkode. Du samtykker i at Microsoft ikke er ansvarlig for noen problemer som oppstår som et resultat av endringer du, en partner eller en hvilken som helst tredjepart som handler på dine vegne, har gjort, eller hvilke som helst problemer som er forårsaket av tredjeparts maskinvare eller programvare. Microsoft er ikke forpliktet til, verken nå eller i fremtiden, å gi teknisk eller annen type støtte i forbindelse med eventuelle endringer av programvaren som er utført av deg, av din partner eller av en hvilken som helst tredjepart. Microsoft gir ingen uttalelser, anbefalinger eller garantier om programvarens egnethet for din virksomhet, om programvaren er egnet for å endres av partneren eller en hvilken som helst tredjepart, om endringene eller programvaren er egnet for implementering, eller om endringer som er utført, implementert, støttet og/eller utført service på, for eller på vegne av deg eller en hvilken som helst tredjepart, vil tilfredsstille dine forretningsbehov eller fungere tilfredsstillende i programvaren. Microsoft og Microsofts partnere er uavhengige enheter, og Microsoft er ikke ansvarlig for eller bundet av handlinger utført av slike forretningspartnere.
g.	Eksempeldata. URL-adressene (Uniform Resource Locator), adressene, navnene på personer, firmaene, byene, delstatene og andre elementer som brukes eller det refereres til i Microsoft-materiale, er oppdiktet. De er kun eksempler og for illustrasjonsformål. Ingen faktisk tilknytning er tiltenkt eller skal impliseres.
h.	Kompleks programvare. Programvaren er kompleks datamaskinprogramvare. Programvarens ytelse vil variere avhengig av maskinvareplattformen, programvareinteraksjonene, programvarekonfigurasjonen og andre faktorer. Programvaren er verken feiltolerant eller fri for feil, konflikter eller avbrudd.
i.	Tredjepartmerknader. Programvaren kan omfatte tredjepartsmateriale (dvs. kode eller dokumentasjon) som Microsoft lisensierer til deg under denne avtalen. Eventuelle merknader til tredjepartsmateriale er inkludert bare til informasjonsformål.
j. 	Ytterligere funksjoner. Microsoft kan tilby tilleggsfunksjonalitet for programvaren. Andre lisensvilkår og gebyrer kan påløpe.
8.	INTERNETT-BASERTE TJENESTER. Microsoft tilbyr Internett-baserte tjenester med programvaren. Microsoft kan endre eller annullere disse tjenestene når som helst. Dette punktet gjelder ikke for vilkårene for abonnementsvalidering ovenfor.
a. 	Samtykke for Internett-baserte tjenester. Enkelte funksjoner i programvaren kan koble til Microsofts eller tjenesteleverandørers datasystemer over Internett. I noen tilfeller vil du ikke motta noen separat melding ved tilkobling. Du har rett til å deaktivere disse funksjonene eller la være å bruke dem. Hvis du vil ha flere opplysninger om disse funksjonene, kan du se i dokumentasjonen for programvaren. Ved å ta i bruk disse funksjonene gir du ditt samtykke til å overføre denne informasjonen.
b.	Informasjon om datamaskinen. Noen av funksjonene i programvaren bruker Internett-protokoller som sender informasjon om datamaskinen til relevante systemer, f.eks. din Internett-protokolladresse, type operativsystem, nettleser, navn og versjon på programvaren du bruker, og språkkoden til enheten som du installerte programvaren på. Microsoft bruker denne informasjonen til å gjøre de Internett-baserte tjenestene tilgjengelige for deg. Noen av disse funksjonene omfatter blant annet følgende:
•	Nettinnholdsfunksjoner. Funksjoner i programvaren kan hente beslektet innhold fra Microsoft og gjøre det tilgjengelig for deg. Innholdet hentes ved at funksjonene sender informasjon til Microsoft om typen operativsystem, programvarens navn og versjon, typen webleser og språkkoden til enheten der programvaren er installert. Eksempler på slike funksjoner er utklipp, maler, elektronisk opplæring, elektronisk hjelp og Appshelp. Du kan velge ikke å bruke disse nettinnholdsfunksjonene.
c. 	Bruk av informasjon. Microsoft kan bruke informasjonen fra enheten, feilrapporter og rapporter om skadelig programvare til å forbedre vår programvare og våre tjenester. Vi kan også dele slik informasjon med andre, for eksempel med leverandører av maskinvare og programvare. De kan bruke informasjonen til å forbedre måten produktene deres kjører sammen med Microsoft-programvare på.
d. 	Misbruk av Internett-baserte tjenester. Du har ikke rett til å bruke disse tjenestene på en måte som kan skade dem eller forringe andres bruk av dem. Du har ikke rett til å bruke tjenestene til å forsøke å få uautorisert tilgang til noen tjeneste, data, konto eller nettverk på noen måte.
9.	PRODUKT-/LISENSNØKLER. Programvaren krever en nøkkel for kjøring eller tilgang. En nøkkel kan bare brukes til å kjøre eller få tilgang til den spesifikke versjonen av programmet som den ble utstedt for. Du er ansvarlig for bruken av nøkler du har fått tildelt. Du må ikke duplisere eller dele nøklene med tredjeparter.
10.	YTELSESTEST. Du må ha skriftlig tillatelse fra Microsoft for å kunne fremlegge resultatene av ytelsestester av programvaren til en tredjepart.
11.	LISENSENS RAMME. Programvaren lisensieres. Den selges ikke. Denne avtalen gir deg bare visse rettigheter til å bruke programvaren. Microsoft forbeholder seg alle andre rettigheter. Med mindre gjeldende lov eller en separat skriftlig kontrakt med Microsoft gir deg flere rettigheter, til tross for denne begrensningen, har du bare rett til å bruke programvaren slik det uttrykkelig er tillatt i henhold til denne avtalen. Du må overholde eventuelle tekniske begrensninger i programvaren som bare tillater at du bruker den på bestemte måter. Du har bare rett til å bruke programvaren for dine interne forretningsformål. Du har ikke rett til å
•	omgå de tekniske begrensningene i programvaren
•	foreta omvendt utvikling (“reverse engineering”), dekompilere eller demontere programvaren med mindre, og bare i den grad, dette er tillatt i henhold til gjeldende lov, til tross for denne begrensningen
•	omgå valideringsfunksjonene i programvaren
•	publisere programvaren slik at andre kan kopiere den
•	leie ut, lease eller låne bort programvaren
•	bruke programvaren til kommersielle vertstjenester.
Dine rettigheter til å bruke programvaren kan tilbakekalles hvis du ikke overholder vilkårene i avtalen. Rettigheter til å få tilgang til programvaren gir deg ikke rett til å implementere Microsoft-patenter eller andre rettighetsbeskyttede Microsoft-produkter i programvare eller enheter som har tilgang til serveren.
12.	SIKKERHETSKOPI. Du har rett til å lage flere kopier av programvaren for sikkerhetskopierings-, utviklings- og testformål så lenge slike kopier ikke blir brukt i produksjon og utviklingen eller testingen bare er til dine interne forretningsformål. Du har rett til å la en tredjepart være vert for dine sikkerhetskopier på dine vegne i henhold til punkt 7.b.
13.	AVLØSNINGSRETTIGHETER. I tillegg til din bruk av programvaren i henhold til Punkt 3 ovenfor, har du rett til å kjøre én enkelt passiv failover-forekomst av ERP-løsningen din som bare skal brukes eller aksesseres som midlertidig støtte når den primære ERP-løsningen er utilgjengelig. 
14.	LISENSOVERFØRING. Du har ikke rett til å overføre programvaren uten skriftlig tillatelse fra Microsoft. Tilleggsavgifter for overføring av programvaren til tredjepart kan påløpe.
15.	DOKUMENTASJON. Enhver person som har gyldig tilgang til datamaskinen eller det interne nettverket, kan fremstille nye eksemplarer av og bruke dokumentasjonen til interne referanseformål.
16.	NEDGRADERING. Du har ikke rett til å bruke tidligere versjoner av programvaren i henhold til denne lisensen, og Microsoft er ikke forpliktet til å levere tidligere versjoner til deg. 
17.	EKSPORTRESTRIKSJONER. Programvaren er underlagt USAs eksportlover og -regler. Du må rette deg etter alle nasjonale og internasjonale eksportlover og -regler som gjelder for programvaren. Disse lovene omfatter begrensninger i forhold til bestemmelsessteder, sluttbrukere og sluttbruk. Mer informasjon finner du på www.microsoft.com/exporting.
18.	KUNDESTØTTE. Microsoft tilbyr brukerstøtte for programvaren slik det er beskrevet på www.microsoft.com/dynamics/customer/en-us/service-plans.aspx.

19.	LOKALISERING OG OVERSETTING. Microsoft tilbyr visse lokaliserte og oversatte versjoner av programvaren, slik det er beskrevet på go.microsoft.com/fwlink/?LinkID=317718.

20.	HELE AVTALEN. Denne avtalen (inkludert garantien nedenfor) og vilkårene for tillegg, oppgraderinger, Internett-baserte tjenester og brukerstøtte du benytter deg av, utgjør hele avtalen for programvaren og brukerstøtten.
21.	GJELDENDE LOVGIVNING.
a.	USA. Hvis du ervervet programvaren i USA, er denne avtalen underlagt lovene i delstaten Washington og gjelder krav knyttet til avtalebrudd, uten hensyn til prinsipper om lovkonflikt. Alle andre krav, herunder krav knyttet til delstatlige forbrukervernlover, lover om urettferdig konkurranse og i erstatningsrettslige forhold, er underlagt lovene i den aktuelle delstaten.
b.	Utenfor USA. Hvis du ervervet programvaren i et annet land enn USA, gjelder nasjonal lov.
c.	Advokatsalærer og kostnader. Hvis du eller Microsoft går til søksmål eller på andre måter fremsetter et krav mot den andre parten i forbindelse med eller som følge av denne avtalen eller programvaren, skal den seirende part ha rett til å få dekket rimelige advokatsalærer, kostnader og andre utgifter (inkludert en eventuell anke).
22.	RETTSVIRKNING. Denne avtalen beskriver bestemte rettigheter. Du kan ha andre rettigheter i henhold til gjeldende lov i din delstat eller ditt land. Du kan også ha rettigheter med hensyn til den parten du ervervet programvaren fra. Denne avtalen endrer ikke dine rettigheter i henhold til gjeldende lov i din delstat eller ditt land, hvis lovene i delstaten eller landet ikke tillater dette.
23.	FORSVAR MOT KRAV VEDRØRENDE KRENKELSE OG URETTMESSIG TILEGNELSE. Microsoft vil forsvare deg mot alle krav fra ikke-tilknyttet tredjepart om at programvaren krenker deres patent, opphavsrett eller varemerke eller representerer urettmessig tilegnelse av deres forretningshemmelighet, og vil betale beløpet som skyldes enhver endelig avgjørelse som ikke er til vår fordel (eller forlik Microsoft aksepterer).

Du må straks gi oss skriftlig varsel om kravet og gi oss full kontroll over forsvar og oppgjør i saken. Du aksepterer å gi oss rimelig assistanse ved forsvaret mot kravet, og Microsoft vil refundere rimelige utlegg du har ved å gi denne assistansen. Begrepene “urettmessig tilegnelse” (misappropriation) og “forretningshemmelighet” (trade secret) er brukt slik de er definert i Uniform Trade Secrets Act, bortsett fra i tilfeller med krav som oppstår utenfor USA, der “forretningshemmelighet” betyr “ikke fremlagt informasjon” (undisclosed information) som beskrevet i artikkel 39.2. i TRIPs-avtalen, og “urettmessig tilegnelse” betyr overlagt urettmessig bruk.

Våre forpliktelser gjelder ikke hvis kravet eller den endelige avgjørelsen som ikke er til vår fordel er basert på (i) at du bruker programvaren etter at Microsoft varsler deg om å avslutte bruken på grunn av et slikt krav, (ii) at du kombinerer programvaren med produkt (maskinvare, programvare eller tjeneste), data eller forretningsprosess som ikke er fra Microsoft, inkludert tredjeparts tillegg eller programmer, (iii) skader som kan henføres til verdien av bruk av produkt, data eller forretningsprosess som ikke er fra Microsoft, (iv) at du endrer eller modifiserer programvaren, inkludert modifikasjoner ved tredjepart, (v) at du distribuerer programvaren til eller bruker den til fordel for tredjepart, (vi) at du bruker Microsofts varemerke(r) uten uttrykkelig skriftlig tillatelse til å gjøre dette, eller (vii) at du ved krav i forbindelse med forretningshemmelighet har tilegnet deg en forretningshemmelighet (a) på urettmessig måte, (b) under forhold som forårsaker plikt til fortsatt å holde den hemmelig eller begrense dens bruk eller (c) fra en person (som ikke er Microsoft eller deres tilknyttede selskaper) som hadde plikt overfor parten som fremmer kravet til å holde den hemmelig eller begrense bruken av forretningshemmeligheten. Du skal dekke våre kostnader og erstatningskrav som følge av slike handlinger.

Hvis Microsoft får informasjon om et krenkelseskrav eller krav vedrørende urettmessig tilegnelse knyttet til programvaren, har Microsoft rett til, på egen regning og uten plikt til å gjøre det, enten (i) å skaffe deg rett til å fortsette å kjøre programvaren eller (ii) modifisere programvaren eller erstatte den med en funksjonell ekvivalent så krenkelsen opphører. I dette tilfellet skal du slutte å kjøre programvaren straks. Hvis, som et resultat av et krav vedrørende krenkelse eller urettmessig tilegnelse, bruken din av programvaren blir forbudt av en rett med kompetent jurisdiksjon, vil Microsoft etter eget valg enten anskaffe retten til å fortsette å bruke den, erstatte den med en funksjonell ekvivalent, modifisere den så den ikke er krenkende, eller refundere det beløpet som er betalt, og avslutte lisensen.

Hvis det blir rettet noen annen type tredjepartskrav mot deg når det gjelder Microsofts immaterielle rettigheter, må du varsle oss skriftlig straks. Microsoft kan velge å behandle slike krav i henhold til dette punktet. Dette punktet (Punkt 23) skal være din eneste avhjelp for krav vedrørende krenkelse av opphavsrett, patenter eller varemerker eller urettmessig tilegnelse av forretningshemmeligheter fra tredjeparter.

24.	FRASKRIVELSE OG BEGRENSNING AV ERSTATNINGSANSVAR. Microsoft og deres leverandører dekker bare direkte skader opptil det beløpet du betalte for programvaren, bortsett fra krav som er dekket av avsnitt 23. Du får ikke dekket noen andre skader, inkludert følgeskader, tapt fortjeneste eller spesielle, indirekte eller tilfeldige skader.

Denne begrensningen gjelder følgende:
•	alle forhold knyttet til (i) programvaren, (ii) tjenester, (iii) innhold (inkludert kode) på alle tredjeparts webområder eller (iv) tredjepartmateriale og
•	krav basert på kontraktsbrudd, brudd på garanti eller bestemmelser, objektivt ansvar, uaktsomhet, tap av data, skade på registre eller data, tap av goodwill, tap som følge av driftsavbrudd eller annet erstatningsansvar utenfor kontrakt i den grad det tillates av gjeldende lov.

Begrensningen gjelder også hvis følgende er tilfellet:
•	reparasjon, erstatning eller refusjon ikke gir deg full kompensasjon for eventuelle tap
•	Microsoft visste, eller burde ha visst, om risikoen for tap eller skader

Ettersom enkelte delstater ikke tillater ansvarsfraskrivelse eller ansvarsbegrensning for tilfeldige skader eller følgeskader, kan det hende at ovennevnte ansvarsfraskrivelse eller ansvarsbegrensning ikke gjelder for deg. Det kan også hende at de ikke gjelder for deg ettersom det kan være at ditt land ikke tillater ansvarsfraskrivelse eller ansvarsbegrensning for tilfeldige skader, følgeskader eller andre skader.
25.	BEKREFTE OVERHOLDELSE.
a.	Rett til å bekrefte overholdelse. Du har plikt til å vedlikeholde dokumentasjon (inkludert kjøpskvittering) for programvaren du bruker under denne avtalen. Microsoft har rett til å kontrollere overholdelse av denne avtalen, for Microsofts egen regning. Du godtar å samarbeide i rimelig grad i tilfelle overholdelseskontroll, inkludert ved å tillate at Microsoft på forespørsel kan få tilgang til bruksrapporten som en del av gjennomføringen av kontrollen.
b.	Bekreftelsesprosess og begrensninger. For å bekrefte at vilkårene i denne avtalen blir overholdt, vil Microsoft engasjere en uavhengig revisor fra et internasjonalt anerkjent, offentlig revisjonsselskap, som vil være underlagt taushetsplikt. Bekreftelsen vil skje minst 30 dager etter varsel, i vanlig arbeidstid og på en måte som ikke forstyrrer driften i urimelig grad. Som et alternativ kan Microsoft kreve at du fyller ut Microsofts spørreskjema for egenkontroll for programvaren du bruker under denne avtalen, men forbeholder seg retten til å bruke en bekreftelsesprosess som beskrevet ovenfor.
c.	Bekreftelseshyppighet. Hvis Microsoft gjennomfører bekreftelseskontroll og ikke finner betydelig ulisensiert bruk (lisensmangel på 5 % eller mer), vil ikke Microsoft gjennomføre noen ny kontroll av samme enhet på minst ett år.
d.	Bruk av resultater. Microsoft og Microsofts revisorer vil bruke informasjonen som innhentes under samsvarsbekreftelsen, bare til å håndheve Microsofts rettigheter og til å fastslå om vilkårene i denne avtalen overholdes. Ved å bruke rettighetene og prosedyrene som er beskrevet ovenfor, fraskriver ikke Microsoft seg retten til å håndheve denne avtalen eller til å beskytte sine immaterielle rettigheter ved hjelp av andre midler som tillates av lovgivningen.
e.	Kompensasjon for manglende overholdelse. Hvis bekreftelsen eller egenkontrollen viser ulisensiert bruk, må du umiddelbart bestille tilstrekkelige lisenser for å dekke din bruk. Hvis det avdekkes betydelig ulisensiert bruk, må du refundere Microsofts kostnader i forbindelse med bekreftelsen og anskaffe de nødvendige ekstralisenser til full enkeltlisenspris innen 30 dager.

*************************************************************************
BEGRENSET GARANTI
A.	BEGRENSET GARANTI. Hvis du følger instruksjonene, vil programvaren i det vesentlige fungere som beskrevet i Microsoft-dokumentasjonen som følger med programvaren.
Henvisninger til “begrenset garanti” er henvisninger til de uttrykkelige begrensede rettighetene som Microsoft gir. Disse begrensede rettighetene blir gitt i tillegg til andre lovfestede rettigheter du kan ha, inkludert lovfestede rettigheter fastlagt i lokal forbrukerlovgivning.
B.	GARANTIVILKÅR, GARANTIMOTTAKER, VARIGHET FOR UNDERFORSTÅTTE GARANTIER. Den begrensede garantien dekker programvaren i ett år fra den første brukeren anskaffet den. Hvis du mottar tillegg, oppgraderinger eller erstatningsprogramvare i løpet av dette året, vil disse være dekket i den gjenværende delen av garantiperioden eller i 30 dager, avhengig av hvilken periode som er lengst. Hvis den første brukeren overfører programvaren, vil den gjenværende delen av garantiperioden gjelde for mottakeren.
I den grad ikke annet følger av gjeldende lov, er eventuelle underforståtte garantier eller bestemmelser begrenset til garantiperioden. Ettersom enkelte stater ikke tillater begrensninger på varigheten av underforståtte garantier, kan det hende at disse begrensningene ikke gjelder for deg. Det kan også hende at de ikke gjelder for deg fordi noen land ikke tillater begrensninger på varigheten av underforståtte garantier eller bestemmelser.
C.	GARANTIFRASKRIVELSE. Denne garantien dekker ikke problemer som skyldes dine handlinger (eller mangel på handlinger), andres handlinger eller forhold som ligger utenfor Microsofts kontroll.
D.	RETTIGHETER I FORBINDELSE MED BRUDD PÅ GARANTIEN. Microsoft vil reparere eller erstatte programvaren kostnadsfritt. Hvis Microsoft ikke kan reparere eller erstatte den, vil Microsoft refundere det beløpet som er angitt på kjøpskvitteringen for programvaren. Microsoft vil også reparere eller erstatte tillegg, oppgraderinger og erstatningsprogramvare kostnadsfritt. Hvis Microsoft ikke kan reparere eller erstatte dem, vil Microsoft refundere det beløpet du eventuelt har betalt for dem. Du må avinstallere programvaren og returnere eventuelle medier og annet tilknyttet materiale til Microsoft sammen med kjøpsbevis for å få kjøpesummen refundert. Dette er dine eneste rettigheter i forbindelse med brudd på den begrensede garantien.
E.	FORBRUKERRETTIGHETER BERØRES IKKE. Du kan ha ytterligere forbrukerrettigheter i henhold til lokale lover, som denne avtalen ikke kan endre.
F.	GARANTIPROSEDYRER. Du må fremlegge kjøpsbevis for å være berettiget til garantiservice.
1.	USA og Canada. Hvis du vil ha informasjon om garantiservice eller hvordan du får refundert kjøpesummen for programvare du har kjøpt i USA eller Canada, kontakter du Microsoft på:
•	(800) MICROSOFT
•	Microsoft Customer Service and Support, One Microsoft Way, Redmond, WA 98052-6399, USA
•	besøk www.microsoft.com/info/nareturns.htm.
2.	Europa, Midtøsten og Afrika. Hvis du kjøpte programvaren i Europa, Midtøsten eller Afrika, utstedes denne begrensede garantien av Microsoft Ireland Operations Limited. Hvis du vil fremsette et krav i henhold til denne garantien, kontakter du en av følgende:
•	Microsoft Ireland Operations Limited, Customer Care Centre, Atrium Building Block B, Carmanhall Road, Sandyford Industrial Estate, Dublin 18, Ireland
•	ditt lokale Microsoft-kontor (se www.microsoft.com/worldwide).
3.	Australia. Hvis du kjøpte programvaren i Australia, kan du kontakte Microsoft for å fremme et krav på
•	13 20 58, eller
•	Microsoft Pty Ltd, 1 Epping Road, North Ryde NSW 2113, Australia.
4.	Utenfor USA, Canada, Europa, Midtøsten, Afrika og Australia. Hvis du kjøpte programvaren utenfor USA, Canada, Europa, Midtøsten, Afrika eller Australia, kontakter du Microsofts tilknyttede selskap i ditt land (se www.microsoft.com/worldwide).
G.	INGEN ANDRE GARANTIER. Den begrensede garantien er den eneste direkte garantien fra Microsoft. Microsoft gir ingen andre uttrykkelige garantier eller vilkår. I den grad ikke annet følger av lokale lover, fraskriver Microsoft seg underforståtte garantier om salgbarhet, anvendelighet for særskilte formål og krenkelse av tredjeparts rettigheter. Hvis lokale lover gir deg underforståtte garantier eller vilkår til tross for denne fraskrivelsen, er dine rettigheter som beskrevet i klausulen “Rettigheter i forbindelse med brudd på garantien” ovenfor, i den grad ikke annet følger av lokale lover.
KUN FOR AUSTRALIA. Henvisninger til “varer” i dette punktet er henvisninger til programvaren som Microsoft gir de uttrykkelige begrensede rettighetene for. Våre varer blir levert med garantier som australsk forbrukerlovgivning ikke kan oppheve. Du har rett til omlevering eller refusjon ved betydelige mangler og kompensasjon for alle andre tap eller skader som med rimelighet kan forutses. Du har også rett til å få varene reparert dersom varene ikke har akseptabel kvalitet, og feilen ikke utgjør en betydelig mangel. Varer som leveres inn til reparasjon, kan erstattes med renoverte varer av samme type i stedet for å bli erstattet. Renoverte deler kan brukes til å reparere varen.
H.	FRASKRIVELSE OG BEGRENSNING AV ANSVAR FOR SKADER. Klausulen “Fraskrivelse og begrensning av ansvar for skader” ovenfor gjelder for brudd på denne begrensede garantien.
Denne garantien gir deg spesifikke rettigheter, og du kan også ha andre rettigheter som varierer fra delstat til delstat. Du kan også ha andre rettigheter som varierer fra land til land.

*************************************************************************